stanford-oval/wikipedia huggingface dataset:
Wonder World Tour
Tapahtumat konsertin aikana

Mileyn esittäessä Salt Lake Cityssä 29. syyskuuta kappaletta ”7 Things” Cyrus juoksi pois lavalta sairastuessaan vakavaan kurkkukipuun ja tarvitsi lääkärin tarkastusta. Cyrusin bändi ja taustatanssijat soittivat ja lauloivat kappaleen loppuun, ja viidentoista minuutin jälkeen Cyrus palasi takaisin lavalle. ”Kicking and Screaming” ja ”Wake Up America” jätettiin soittamatta, sillä heidän piti kiriä aikatauluaan.
Kiertueen aikana Miley sairastui vakavaan kurkkukipuun, ja kolme kiertueen pysähdyspaikkaa piti siirtää: ensinnäkin alun perin 10. lokakuuta suunniteltu esiintyminen Qwest Centerissä, Omahassa siirrettiin päivämäärälle 13. lokakuuta, toiseksi alun perin 3. lokakuuta suunniteltu esiintyminen Sprint Centerissä, Kansas Cityssä siirrettiin päivämäärälle 17. lokakuuta ja kolmanneksi alun perin 4. lokakuuta suunniteltu esiintyminen Scottrade Centerissä, St. Louisissa, siirrettiin paivämäärälle 28. lokakuuta.
5. joulukuuta Miley esittää vain noin kaksi tai kolme kappaletta.
Kun Euroopan konserttiliput oli myyty, Cyrus lisäsi viidennen ja viimeisen pysähdyspaikan Lontooseen 29. joulukuuta 2009. Kyseisiä lippuja alettiin myydä 30. lokakuuta 2009.
Cyrusin aloittaessa konsertin 10. lokakuuta Milwaukeessa Cyrus lauloi ”Wake Up American” sijaan kappaleen ”Hovering”, jonka hän lauloi yhdessä Trace Cyrusin kanssa, joka tunnettu Metro Stationin laulajana ja on myös Mileyn veli. ”Hovering” oli kappale, joka esitettiin kappalelistalla joka pysähdyspaikalla 10. lokakuuta lähtien kappaleen "Wake Up America" sijaan. Kyseisen kappaleen hän esitti viimeisen kerran 9. lokakuuta 2009.
20. marraskuuta 2009 Miley Cyrusin keikkabussi kumoutui ja liukui ojaan samalla, kun kymmenen ihmistä oli sisällä bussissa. Linja-autonkuljettaja kuoli onnettomuuden aikana. Cyrus itse ei ollut tällöin bussissa.
22. marraskuuta Cyrusin esittäessä kappaletta ”The Climb” Pohjois-Carolinassa, hän totesi sen olevan muistoksi ”Bill-enolle”, William Douglasille, onnettomuusbussin kuljettajalle. Kappaleen aikana esitettiin video, jossa on pätkiä Williamsin elämästä.
Esittäessään kappaletta ”Party In The U.S.A” 13. joulukuuta 2009 Lontoossa, Englannissa hän vaihtoi sanat lauseeseen ”Party in the UK”.
Esiintyessään Dublinissa 16. ja 17. joulukuuta 2009 moottoripyörää ei käytetty ollenkaan Cyrusin esittäessä kappaleen ”I Love Rock and Roll” areenan pienen koon vuoksi. Myös lava oli pienempi kuin yleensä.
Cyrus muutti kappaleen ”Party in the U.S.A.” sanat alkuperäisestä lauseesta ”a Jay-Z song was on” lauseeseen ”a Britney song was on” ja ”a Britney song was on” lauseeseen ”a Michael song was on” Michael Jacksonin muistoksi. Muutamissa kaupungeissa Cyrus muutti toisen säkeistön sanan ”Nashville” (lauseesta ”it’s definitely not a Nashville party”) sen kaupungin nimeen, jossa hän juuri silloin esiintyi.
Dublinin konsertissa Irlannissa Cyrus esitti kappaleen ”I love Rock ’n’ Roll” ilman ”lentävää” moottoripyörää, joka oli esiintynyt kaikilla muilla pysähdyspaikoilla.
Esitetyt kappaleet > Lämmittelijäyhtyeet

Metro Station
”Wish We Were Older”
”California”
”Now that We're Done”
”Kelsey”
”Japanese Girl”
”Control”
”Seventeen Forever”
”Shake It”
Esitetyt kappaleet > Pääesiintyminen

Miley Cyrus
”Breakout”
”Start All Over”
”7 Things”
”Kicking and Screaming”
”Bottom of the Ocean”
”Fly on the Wall” (Kappale oli Michael Jacksonin muistoksi, joten Cyrus ja tanssijat esittivät kappaleen ”Thriller” tanssin lopussa)
”Let’s Get Crazy”
"Hoedown Throwdown" (näytölle ilmestyi will.i.am, tanssijat esittivät tanssin remix-versiosta ”Boom Boom Bow”)
”These Four Walls”
”When I Look At You” (taustalla tuli kuvia elokuvasta The Last Song, jossa Cyrus näyttelee pääosaa.)
”Obsessed”
”Spotlight”
”G.N.O. (Girls Night Out)”
”I Love Rock ’n’ Roll” (coverversio Joan Jettin esittämästä versiosta)
”Party In The U.S.A”
”Wake Up America” (viimeisen kerran 9. lokakuuta 2009) tai ”Hovering” (mukana Trace Cyrus, 10. lokakuuta lähtien)
”Simple Song”
”See You Again”
”The Climb”
”The Time of Our Lives” (vain viimeisellä pysähdyspaikalla)
DVD

20. joulukuuta 2009 Cyrus kertoi konsertin aikana Lontoossa, O2 Areenalla, että konserttia kuvattiin tulevaan DVD -julkaisuun. DVD on nimeltään Miley Cyrus: Live at the O2. Konsertti kuvattiin Cyrusin esiintyessä O2 Areenalla Lontoossa, Englannissa. Tämän lisäksi DVD sisältää ennennäkemätöntä materiaalia kiertueelta. DVD julkaistiin extramateriaalina 8. kesäkuuta 2010 julkaistun Cyrusin kolmannen studioalbumin Can’t Be Tamed kanssa.
DVD > Sisältö

| --- | --- |
Numero: Ohjelmanumero tai kappale
1.: ”Hello London / Wanna Hear My Fingers Crack?”
2.: Breakout (live)
3.: Start All Over (live)
4.: 7 Things (live)
5.: Kicking And Screaming (live)
6.: ”It’s More About the Music Here”
7.: Bottom Of The Ocean (live)
8.: ”You Have to Buy It”
9.: Fly on the Wall (live)
10.: Let’s Get Crazy (live)
11.: Hoedown Throwdown (live)
12.: ”Not Sure If The Queen Jams Out”
13.: These Four Walls (live)
14.: ”I Don’t Do Hats”
15.: When I Look at You (live)
16.: Obsessed (live)
17.: ”The Show Can’t Go On / Back Stage at the O2”
18.: Spotlight (live)
19.: G.N.O (Girl's Night Out) (live)
20.: I Love Rock ’n’ Roll (live)
21.: Party in the U.S.A. (live)
22.: Hovering (Live)  (mukana Trace Cyrus)
23.: ”This Is How We Roll”
24.: Simple Song (live)
25.: See You Again (live)
26.: The Climb (live)
27.: ”End Credits”
Kuvia konserttikiertueesta

Breakout
Start All Over
Start All Over
Start All Over
Bottom of the Ocean
Fly on the Wall
Let's Get Crazy
Let's Get Crazy
Let's Get Crazy
Hoedown Throwdown
These Four Walls
These Four Walls
When I Look at You
When I Look at You
Obsessed
Obsessed
Spotlight
Spotlight
G.N.O (Girls Night Out)
G.N.O (Girls Night Out)
G.N.O (Girls Night Out)
I Love Rock n Roll
I Love Rock n Roll
I Love Rock n Roll
Party in the U.S.A.
Party in the U.S.A.
Party in the U.S.A.
Party in the U.S.A.
Simple Song
Simple Song
The Climb
The Climb
Aiheesta muualla

Kuvia tai muita tiedostoja aiheesta Wonder World Tour Wikimedia Commonsissa
Cyrus esittämässä kappaletta ”Fly on yhe Wall”
Cyrus esittämässä kappaletta ”Breakout”
Cyrus esittämässä kappaletta ”Bottom Of The Ocean”
Cyrus esittämässä kappaletta ”Let’s Get Crazy”
Cyrus esittämässä kappaletta ”Obsessed”
Cyrus esittämässä kappaletta ”I Love Rock ’n’ Roll”
Cyrus esittämässä kappaletta ”Spotlight”
Cyrus esittämässä kappaletta ”The Climb”
Cyrus esittämässä kappaletta ”Simple Song”
Cyrus esittämässä kappaletta ”Start All Over”
Cyrus esittämässä kappaletta ”G.N.O (Girls Night Out)”
Cyrus aloittamassa konsertin kappaleella Breakout
Cyrus esittämässä kappaletta Let's Get Crazy
Cyrus esittämässä kappaletta I Love Rock N Roll
Cyrus esittämässä kappaletta Party In The U.S.A
Cyrus esittämässä kappaletta See You Again
Cyrus esittämässä kappaletta These Four Walls
Cyrus esittämässä kappaletta Wake Up America
Cyrus esittämässä kappaletta I Love Rock ’n’ Roll
Cyrus esittämässä kappaletta Bottom of the Ocean
Abhasian taistelut 2008

Abhasian taistelut alkoivat 9. elokuuta 2008 ensin Etelä-Ossetian suunnalla puhjenneen Georgian sodan yhteydessä. Alueella käyty Aikaisempi Abhasian sota (1992–1993) 1990-lvun alussa johti jäätyneeseen konfliktiin Georgian ja Abhasian välillä. Venäjä tuki Abhasian separatisteja.
Venäläiset joukot ylittivät rajan Abhasiasta Georgiaan 10. elokuuta ja etenivät Potiin saakka ilman huomattavampaa vastarintaa. Itse Abhasiassa taistelujen keskeinen kohde oli Kodorisola, jota hallitsi Georgia mutta jota Abhasia vaati itselleen. Taistelut alkoivat tulituksella 9. elokuuta. Kodorissa ne päättyivät georgialaisten vetäytymiseen 12. elokuuta huoltoyhteyksien katkeamisen uhan takia. Taistelut alueella jäivät lopulta pienimuotoisiksi.
Tausta

Venäjä oli kasvattanut joukkojaan Abhasiassa ennen sodan syttymistä noin 15 000 sotilaaseen, joihin kuului myös alueella jo olleet noin 3 000 venäläistä rauhanturvaajaa. Venäläisten lisäksi taisteluja varten mobilisoitiin Abhasian asevoimat, jotka käsittivät noin 10 000 usein venäläisten upseerien johtamaa sotilasta. Toukokuussa 2008 Abhasiaan oli saapunut 400 miehen rautatiejoukkojen osasto, jonka tehtävänä oli saattaa alueen rautatiet kuljetuskelpoisiksi. Rautatiet olivat joukkojen kuljetuksen kannalta oleellisia, sillä venäläinen raskas kalusto olisi nopeasti kuluttanut loppuun Abhasian rannikkoa pitkin kulkevan maantien. Venäläinen logistiikka on ylipäätänsä pohjattu pikemminkin rautateiden, kuin usein huonokuntoisten maanteiden varaan.
Etelä-Ossetiassa oli ollut vakinaisia Venäjän armeijan joukkoja rauhanturvaajien lisäksi viimeistään 3. elokuuta ja varsinainen käsky sotilasoperaatioista annettiin 8. elokuuta. Venäjän Mustanmeren laivasto lippulaivanaan risteilijä Moskva julisti aloittaneensa Georgian merisaarroon Abhasian viereisillä alueilla 9. elokuuta. Vielä tähän mennessä Abhasian suunnalla ei oltu käyty suurempia taisteluja, mutta 10. elokuuta Georgian tiedustelu sai viitteitä hyökkäysjoukkojen kokoamisesta seudulla.
Taistelu > Eteneminen Länsi-Georgiaan

Venäjän asevoimien joukot ylittivät Engurijoen Abhasiasta Georgiaan 10. elokuuta. Georgian asevoimat vetäytyivät, eivätkä paikalliset viranomaiset tehneet vastarintaa. Venäläiset miehittivät Zugdidin, Potin ja suuren asevoimien tukikohdfan Senakissa.
Taistelu > Taistelut Kodorisolassa

Itse Abhasiassa ainut Georgian hallitsema alue oli Kodorisola. Sola oli myös yksi harvoja Georgian hallitsemia hyvin linnoitettuja alueita. Kuitenkin 8. elokuuta tällä suunnalla Abhasian rajalla olleet georgialaiset 2. ja 8. prikaati oli vedetty pois reservijoukoiksi Etelä-Ossetian suunnalle.  Georgian tuolloisen sisäministerin Vano Merabišvilin mukaan alueella ei ollut varsinaisia asevoimien joukkoja, mutta sitä miehittivät noin 300–400 sisäministeriön alaista sotilasta. Abhaasien mukaan Georgia oli keskittänyt alueelle runsaasti raskasta kalustoa, kun taas georgialaisten mukaan raskasta kalustoa ei alueella ollut.
Abhaasit ja venäläiset olivat alkaneet tulittaa Kodorisolaa 9. elokuuta, mutta georgialaiset eivät Merabišvilin mukaan linnoitetuissa asemissaan olleet kärsineet tappioita. Abhasian viranomaiset olivat myös varoittaneet iskuista päivää ennen niiden aloittamista. Yhdistyneiden kansakuntien 15 UNOMIGin sotilastarkkailijaa evakuoitiin alueelta Abhasian pyynnöstä.
Abhaasijoukot alkoivat edetä Kodorisolaan illalla 10. elokuuta. Samalla venäläiset maahanlaskujoukot etenivät Zugdidin alueelle, joka vallattiin verettömästi. Seuraavana päivänä vallattiin myös Senaki. Venäläisten eteneminen muualla Georgiassa uhkasi georgialaisten huoltoreittejä kohti Kodorisolaa. Merabišvili antoi käskyn evakuoida sola sotilaista ja siviileistä. 11. elokuuta abhaasijoukot etenivät solaan kohdaten vain pienimuotoista vastarintaa. Venäläisten mukaan kaikki georgialaiset joukot olivat vetäytyneet Kodorisolasta 12. elokuuta mennessä.
Seuraukset

Tappiot Kodorin taisteluissa jäivät hyvin pieniksi molemmin puolin. Abhaasit tiedottivat yhden sotilaan kaatuneen tapaturmassa. Kaksi georgialaista sotilasta kaatui. Myös materiaalivahingot ja siviiliuhrien määrä olivat suhteellisen pienet. Kodorisolaan jäi evakuoinnin jälkeen vain muutamia etnisiä georgialaisia. Alueella oli ennen taisteluja ollut noin 1 500 asukasta, mutta niiden jälkeen alueelle jäi vain 20–30 henkilöä.
Kodorisolan menetyksen myötä Georgia menetti ainoan Abhasiassa hallitsemansa alueen, mitä kuvailtiin huomattavaksi iskuksi aikeille palauttaa Georgian hallinto koko Abhasiaan tulevaisuudessa.
Kodorisolan kartta.
Agrologien liitto

Agrologien Liitto on vuonna 1925 perustettu koulukuntajärjestö, jonka tehtävänä on agrologien etujen valvominen yleisellä tasolla sekä hyvän yhteishengen ja yhteistoiminnan kehittäminen agrologikunnassa.
Agrologien Liitto edistää agrologien yhteenkuuluvuutta ja työssä jaksamista, huolehtii agrologien koulutuksen kehittämisestä, valvoo jäsentensä yhteiskunnallisia etuja yleisellä tasolla sekä tarjoaa jäsenkuntaa hyödyttäviä jäsenetuja.
Agrologien Liitto julkaisee maatalousalan lehtiä Käytännön Maamies ja KMVET yhdessä ProAgrian kanssa.
Aiheesta muualla

Agrologien Liitto
Eric Luke

Eric Luke on yhdysvaltalainen käsikirjoittaja, joka on työskennellyt elokuvien, televisiosarjojen, animaatioden ja sarjakuvien parissa 1970-luvulta lähtien.
Ura

Hän aloitti uransa elokuvienkäsikirjoittajana työskennellen muun muassa Paramount Picturesille, Metro-Goldwyn-Mayerille ja Walt Disney Televisionille. Sittemmin Luke teki käsikirjoituksia myös televisiosarjoihin ja animaatioihin, kuten Jetsons: The Movie, Gargoyles, Xyber 9: New Dawn ja Teini-ikäiset mutanttininjakilpikonnat. Sarjakuvien parissa hän on työskennellyt Dark Horse Comicsin ja DC Comicsin parissa, kirjoittaen tarinoita muun muassa Ihmenaisesta vuosien 1998–2000 aikana.
Aiheesta muualla

Eric Luke Internet Movie Databasessa. (englanniksi)
Eddy & The Lightnings

Eddy & The Lightnings oli 1960-luvulla toiminut suomalainen popyhtye, joka perustettiin Hämeenlinnassa. Yhtyeessä soittivat laulusolisti Eddy (Tapani Lehikoinen), soolokitaristi Matti Sortila, komppikitaristi Heikki Väisänen, basisti Eero Pekkola ja rumpali Juha Saikkonen. Tyylinsä takia yhtyettä nimitettiin ”Hämeenlinnan Beatlesiksi”, Hämeenlinna taas oli tuolloin ”Suomen Liverpool” ja yhtye oli ensimmäinen levyttänyt hämeenlinnalainen yhtye.[lähde? ]
Eddy & The Lightnings levytti vuonna 1964 kaksi singleä, joista ensimmäinen oli huonosti menestynyt Shut up / What a girl. 4. elokuuta 1964 taltioitu Olet paha / En voi ostaa rakkauttasi menestyi paremmin. ”Olet paha” oli alun perin englantilaisen The Swinging Blue Jeansin hittikappale ”You’re no good” ja ”En voi ostaa rakkauttasi” on Beatlesin ”Can’t buy me love”. Molemmat singlet ilmestyivät myöhemmin myös EP-levyinä. Seuraavana vuonna ilmestyi vielä kolmas single Any more / This night, jonka b-puoli on Kai Hyttisen säveltämä. Tämän jälkeen yhtye hajosi ja Eddy toimi vuosina 1966–1972 soolouralla.
Absolute Garbage

| Absolute Garbage Garbage |
| --- | --- | --- |

Kokoelmalevyn tiedot
 Äänitetty : 1994–2007
 Julkaistu: 23. heinäkuuta 2007
 Tuottaja(t): Garbage
 Tyylilaji: alternative rock, electronica
 Kesto: 72.43
 Levy-yhtiö: A&E, Geffen
Garbagen muut julkaisut
| Bleed Like Me 2005 | Absolute Garbage 2007 | Not Your Kind of People 2012 |
Singlet albumilta Absolute Garbage
 ”Tell Me Where It Hurts” Julkaistu: 16. heinäkuuta 2007
Absolute Garbage on yhdysvaltalaisen rockyhtye Garbagen kokoelma-albumi, joka julkaistiin heinäkuussa 2007. Kokoelmalla on kronologisessa järjestyksessä 14 yhtyeen singleä, aiemmin albumilla julkaisemattomat kappaleet #1 Crush ja The World Is Not Enough, yksi uusi kappale sekä yksi remix. Kaikki kappaleet on digitaalisesti remasteroitu. Albumista julkaistiin myös kahden CD:n erikoispainos, jossa jälkimmäisellä albumilla on lisää kappaleista tehtyjä uudelleenmiksauksia. Lisäksi julkaistiin myös DVD, jolla on 16 yhtyeen musiikkivideota ja tunnin pituinen dokumentti.
Kokoelmalle tehty uusi kappale Tell Me Where It Hurts julkaistiin myös singlenä Isossa-Britanniassa. Lisäksi toinen uusi kappale All the Good in This Life julkaistiin eksklusiivisesti iTunesissa.
Kappaleet

| 0 | 1 | 2 |
| --- | --- | --- |
|  CD Vow – 4.32  Queer – 4.37  Only Happy When It Rains – 3.47  Stupid Girl – 4.18 (säv. Garbage, Strummer, Jones, Simonon, Headon)  Milk – 3.50  #1 Crush – 4.45 (Nellee Hooper Remix)  Push It – 4.03  I Think I'm Paranoid – 3.39  Special – 3.47  When I Grow Up – 3.24  You Look So Fine – 5.22  The World Is Not Enough – 3.58 (säv. Black, Arnold)  Cherry Lips (Go Baby Go!) – 3.13  Shut Your Mouth – 3.27  Why Do You Love Me – 3.53  Bleed Like Me – 4.01  Tell Me Where It Hurts – 4.10  It's All Over but the Crying – 3.49 (Remix)  All the Good in This Life – 4.20 (iTunesin bonuskappale)  |  DVD Vow  Queer  Only Happy When It Rains  Stupid Girl  Milk  Push It  I Think I'm Paranoid  Special  When I Grow Up  You Look So Fine  The World Is Not Enough  Cherry Lips (Go Baby Go!)  Shut Your Mouth  Why Do You Love Me  Bleed Like Me  Tell Me Where It Hurts + Thanks for Your Uhhh, Support -dokumentti  |  Bonuslevy: Garbage Mixes The World Is Not Enough – 5.01 (UNKLE remix)  When I Grow Up – 5.23 (Danny Tenaglia remix)  Special – 5.15 (Brothers in Rhythm remix)  Breaking Up the Girl – 5.19 (Timo Maas remix)  Milk – 4.31 (Massive Attack remix)  Cherry Lips – 5.01 (Roger Sanchez remix)  Androgyny – 5.29 (Felix da Housecat remix)  Queer – 5.04 (Rabbit in the Moon remix)  I Think I'm Paranoid – 4.25 (Crystal Method remix)  Stupid Girl – 3.47 (Todd Terry remix)  You Look So Fine – 3.38 (Fun Lovin’ Criminals remix)  Push It – 5.22 (Boom Boom Satellites remix)  Bad Boyfriend – 5.04 (Garbage remix)  |
Arvostelut

Metacritic: 69/100
Allmusic:
Aeropro

Aeropron Eurofox-lentokone
Aeropro .s.r.o. on slovakialainen kevytilmailun lentokoneiden valmistaja.
Yhtiö on valmistanut lentokoneita vuodesta 1990. Yhtiön tuote oli aluksi nimeltään FOX, mutta sen nimi muutettiin muotoon Eurofox vuoden 1995 aikana uudistetun mallin myötä. Lentokone uudistettiin myös vuonna 1999. Yhtiön tehtaat sijaitsevat Nitrassa, Lounais-Slovakiassa.
Eurofox-konetta markkinoidaan Euroopassa ultrakevyenä lentokoneena ja USA:ssa LSA-luokan lentokoneena.
Eurofox-koneita on myyty alkuvuoteen 2010 mennessä noin 300 kappaletta.
Aiheesta muualla

Yhtiön sivusto
Yhtiön Suomen edustaja
Erikoissijoitusrahasto

Erikoissijoitusrahasto on Suomessa eräs vaihtoehtorahaston oikeudellinen rakenne.
Sijoitusrahasto ja erikoissijoitusrahasto muistuttavat toisiaan. Erikoissijoitusrahasto voi kuitenkin poiketa sijoitusrahastosta monin tavoin. Erikoissijoitusrahaston ei tarvitse noudattaa sijoitusrahastolain mukaisia sijoitus- ja hajauttamisvaatimuksia. Osuuksien merkintä- ja lunastusajat voivat olla rajoitettuja. Erikoissijoitusrahasto voi myös olla suljettu rahasto, josta varojen lunastaminen ei ole mahdollista.
Erikoissijoitusrahaston tunnistaa siitä, että sen nimessä on sana erikoissijoitusrahasto. Erikoissijoitusrahaston asiakkaat omistavat rahaston varat. Rahasto jakautuu rahasto-osuuksiin ja osuus mahdollisesti vielä murto-osiin. Kukin osuus tuottaa yhtäläisen oikeuden rahastossa olevaan pääomaan.
Erikoissijoitusrahasto on aina myös vaihtoehtorahasto. Se ei ole itsenäinen oikeushenkilö vaan varallisuusmassa. Rahastoon sijoitettuja varoja hoitaa vaihtoehtorahastojen hoitaja. Hoitaja edustaa rahastoa ja toimii sen lukuun.
Erikoissijoitusrahastoja koskevaa sääntelyä on laissa vaihtoehtoisrahastojen hoitajista ja sijoitusrahastolaissa. Kiinteistöihin sijoittavia erikoissijoitusrahastoja koskevaa sääntelyä on myös kiinteistörahastolaissa.
Historiaa

Erikoissijoitusrahastojen perustaminen tuli Suomessa mahdolliseksi vuonna 1996. Tuolloin sallittiin sellaiset erikoissijoitusrahastot, joiden sijoitusstrategia poikkesi sijoitusrahastolain vaatimuksista. Sijoitusrahastoista poiketen erikoissijoitusrahasto saattoi sijoittaa arvopaperien sijaan esimerkiksi kiinteistöihin.
Suomen ensimmäinen kiinteistöihin sijoittava erikoissijoitusrahasto perustettiin vuonna 2012.
Lakia muutettiin vuonna 2019 siten, että siitä lähtien erikoissijoitusrahasto on oikeudellisesti ollut selkeästi myös vaihtoehtorahasto.
Kiinteistöihin sijoittavat erikoissijoitusrahastot

Osa erikoissijoitusrahastoista sijoittaa kiinteistöihin. Vuonna 2020 Suomessa toimi 20 pääasiassa kotimaisiin kiinteistöihin sijoittavaa erikoissijoitusrahastoa. Näiden lisäksi markkinoilla toimi myös erikoissijoitusrahastoja, jotka sijoittivat metsäkiinteistöihin, muihin kiinteistörahastoihin tai kiinteistöarvopapereihin.
Kiinteistöihin sijoittavat erikoissijoitusrahastot ovat tuottorahastoja, joissa voi olla ainoastaan tuotto-osuuksia. Jos erikoissijoitusrahasto sijoittaa pääasiassa kiinteistöihin ja kiinteistöarvopapereihin, sen on jaettava osuudenomistajille vähintään 3/4 tilikauden voitosta. Voittoon ei kuitenkaan lasketa realisoitumattomia arvonmuutoksia. Voittoa on jaettava myös, jos rahastossa on alle 30 osuudenomistajaa. Tuotonjakovaatimuksen tarkoitus on rajoittaa veroetua, joka syntyy siitä, että rahastoon kertyy verottamattomia voittoja.
Aiheesta muualla

Finlex: Laki vaihtoehtorahastojen hoitajista
Finlex: Sijoitusrahastolaki
Erikoistilanteet jääkiekossa

Erikoistilanteet jääkiekossa ovat pelitilanteita, joissa tilanne poikkeaa tavallisesta pelitilanteesta. Erikoistilanteen aiheuttaa toisen joukkueen rike tai jäähy. Erikoistilanteiden merkitys peliin on suuri, ja ne saattavat muuttaa ottelujen suuntaa. Siksi valmentajat usein korostavat erikoistilanteiden merkitystä ja niitä harjoitellaan paljon. Monissa joukkueissa on myös erikoistilanteisiin erikoistuneita pelaajia.
Ylivoima

Toinen joukkue pääsee pelaamaan ylivoimaa silloin, kun toisen joukkueen pelaaja rikkoo sääntöjä tekemällä jäähyn arvoisen rikkeen. Tällöin rikkeen tehnyt pelaaja joutuu jäähylle ja toisella joukkueella on tällöin kentällä yksi pelaaja enemmän. Ylivoima kestää kaksi minuuttia, mutta se päättyy jos ylivoimalla pelaava joukkue onnistuu tekemään maalin. On kuitenkin olemassa poikkeustapauksia, kuten esimerkiksi ottelurangaistukset, jolloin rikkeen tehnyt pelaaja ajetaan kentältä eikä hän saa pelata enää ottelun aikana. Tällöin ylivoima kestää viisi minuuttia eikä se pääty ylivoimalla pelaavan joukkueen maalista. Ylivoima on useimmin 5 vastaan 4 -tilanne, mutta se saattaa myös olla 5vs3 (kaksi saman joukkueen pelaaja on ottanut rangaistuksen, jolloin toinen joukkue pelaa kahden pelaajan ylivoimalla) tai 4vs3 (toisesta joukkueesta kaksi pelaajaa ja toisesta yksi pelaaja on ottanut jäähyn). Ylivoima on normaalitilannetta (5vs5) selvästi parempi tilaisuus tehdä maali ja sen aikana joukkueen tarkoitus onkin maalinteko.
Ylivoimalla kentällä ovat useimmin joukkueen parhaimpiin kuuluvat pelaajat, jotka ovat hyviä maalintekijöitä ja omaavat hyvän pelikäsityksen. Useimmiten joukkueissa on kaksi ylivoimaketjua.
Alivoima

Alivoima on päinvastainen tilanne kuin ylivoima, alivoimaa pelaa se joukkue jonka pelaaja on saanut jäähyn. Alivoimaa pelaavat usein työteliäät, puolustusvoittoisemmat pelaajat, harvoin hyökkääviltä ominaisuuksiltaan parhaat pelaajat. Monet pelaajat ovat erikoistuneet juuri alivoimapeliin ja heitä kutsutaan muun muassa "työmyyriksi" ja "puurtajiksi". Joskus myös hyökkäysominaisuuksiltaan erinomaiset pelaajat pelaavat alivoimaa. Alivoimalla olevan joukkueen ensisijainen tarkoitus on estää vastustajajoukkueen maali mutta myös alivoimalla tehdään maaleja, joskin harvoin. Alivoimalla pelaavaan joukkueeseen ei sovelleta pitkä kiekko -sääntöä, joten joukkue saa purkaa kiekon vastustajan päätyyn omalta alueeltaan ilman, että se vihellettäisiin pitkäksi kiekoksi.
Myös alivoimapeliin joka joukkueella on yleensä kaksi kentällistä.
Tasavajaa

Tasavajaalla molemmilla joukkueilla on yksi tai kaksi pelaajaa kärsimässä rangaistusta, joten tasavajaalla pelataan joko neljällä neljää vastaan tai kolmella kolmea vastaan.
Rangaistuslaukaus

Rangaistuslaukaus tuomitaan, jos puolustava pelaaja rikkoo hyökkäävää pelaajaa kun tämä on läpiajossa. Rangaistuslaukauksessa rikottu pelaajaa yrittää tehdä maalin vastustajan maalivahtia vastaan ja sen aikana kentällä ovat vain laukoja ja maalivahti. Hyökkääjä lähtee luistelemaan kohti maalia keskialueelta ja päättää yrityksensä laukaukseen. Pelaaja saa yrittää harhauttaa maalivahdin, mutta hän ei saa liikkua taaksepäin tai pyörähtää ympäri. Kiekko ei myöskään saa pysähtyä. Pelin aikana suoritettavassa rangaistuslaukauksessa rikotun pelaajan täytyy aina itse ampua rangaistuslaukaus, ellei hän loukkaannu tilanteessa.
Dylan Bruno

Dylan Bruno (s. 6. syyskuuta 1972 Milford, Connecticut) on yhdysvaltalainen näyttelijä ja entinen malli. Hänet tunnetaan parhaiten roolistaan CBS:n rikossarjassa Num3rot, jossa hän esitti FBI-agentti Colby Grangeria. Ennen näyttelijän uraansa hän toimi mallina Calvin Kleinille.